CELEX: 32013D0175
Language: sl
Date: 2013-04-08 00:00:00
Title: 2013/175/EU: Izvedbeni sklep Komisije z dne 8. aprila 2013 o finančnem prispevku Unije v skladu z Uredbo Sveta (ES) št. 247/2006 za program nadzora organizmov, škodljivih za rastline in rastlinske proizvode, v francoskih čezmorskih departmajih za leto 2013 (notificirano pod dokumentarno številko C(2013) 1934)

10.4.2013   
            
            
               SL
            
            
               Uradni list Evropske unije
            
            
               L 101/48
            
         IZVEDBENI SKLEP KOMISIJE
   z dne 8. aprila 2013
   o finančnem prispevku Unije v skladu z Uredbo Sveta (ES) št. 247/2006 za program nadzora organizmov, škodljivih za rastline in rastlinske proizvode, v francoskih čezmorskih departmajih za leto 2013
   (notificirano pod dokumentarno številko C(2013) 1934)
   (Besedilo v francoskem jeziku je edino verodostojno)
   (2013/175/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (1) in zlasti prvega stavka prvega pododstavka člena 17(3),
   ob upoštevanju naslednjega:
   
               (1)
            
            
               Francoski organi so Komisiji 12. novembra 2012 predložili program ukrepov zdravstvenega varstva rastlin v francoskih čezmorskih departmajih za leto 2013. V programu so zaradi možnega finančnega prispevka Unije navedeni predvideni cilji, pričakovani rezultati, načrtovani ukrepi ter njihovo trajanje in stroški.
            
         
               (2)
            
            
               Ukrepi iz navedenega programa izpolnjujejo zahteve Odločbe Komisije 2007/609/ES z dne 10. septembra 2007 o opredelitvi ukrepov, upravičenih do financiranja Skupnosti v programih za nadzor organizmov, škodljivih za rastline in rastlinske proizvode, v francoskih prekomorskih departmajih, na Azorih in Madeiri (2).
            
         
               (3)
            
            
               Komisija je ukrepe iz programa ocenila, Stalni odbor za zdravstveno varstvo rastlin pa je o njih razpravljal 22. in 23. novembra 2012. Revidirana finančna preglednica je bila predložena 15. februarja 2013. Ob upoštevanju navedenega Komisija meni, da navedeni program in njegovi cilji izpolnjujejo zahteve iz člena 17(1) Uredbe (ES) št. 247/2006.
            
         
               (4)
            
            
               V skladu s členom 17(3) Uredbe (ES) št. 247/2006 bi bilo treba določiti ustrezni najvišji finančni prispevek Unije, plačilo pa izvršiti na podlagi dokumentacije, ki jo predloži Francija.
            
         
               (5)
            
            
               V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (3) se finančni prispevki Unije za ukrepe zdravstvenega varstva rastlin financirajo iz Evropskega kmetijskega jamstvenega sklada. Za finančni nadzor navedenih ukrepov se uporabljajo členi 9, 36 in 37 navedene uredbe.
            
         
               (6)
            
            
               V skladu s členom 75 Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in členom 90(1) Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), morajo institucija ali organi, na katere je ta institucija prenesla pooblastila, za prevzem obveznosti za izdatke v breme proračuna Unije pred odobritvijo izdatkov sprejeti odločitev o financiranju, v katerem se določijo bistvene sestavine ukrepa, ki zahteva izdatke.
            
         
               (7)
            
            
               Program, ki so ga 12. novembra 2012 predložili pristojni organi Francije, in predvideni ukrepi veljajo za koledarsko leto 2013. V skladu s členom 112 Uredbe (ES, Euratom) št. 1605/2002 se za ukrep, ki se je že začel izvajati, nepovratna sredstva lahko dodelijo samo, če vlagatelj lahko dokaže, da je bilo nujno začeti ukrep pred njihovo dodelitvijo. Francija je dokazala, da je bilo nujno začeti izvajati program v začetku leta 2013 ter zagotoviti ustrezno financiranje in začetek izvajanja teh ukrepov še pred dodelitvijo finančnega prispevka Unije iz tega sklepa.
            
         
               (8)
            
            
               Ta sklep je odločitev o financiranju v smislu člena 75 Uredbe (ES, Euratom) št. 1605/2002 za najvišje odobrene zneske izdatkov iz zahtevka za sofinanciranje, kot je določeno v programu, ki ga je predložila Francija.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   Franciji se odobri finančni prispevek Unije za leto 2013 za izvajanje uradnega programa nadzora organizmov, škodljivih za rastline in rastlinske proizvode, v francoskih čezmorskih departmajih, kot je opredeljen v delu A Priloge.
   Finančni prispevek se omeji na največ 60 % skupnih upravičenih izdatkov, pri čemer je največji znesek 219 000 EUR (brez DDV), kot je opredeljeno v delu B Priloge.
   Člen 2
   1.   V 60 dneh po prejemu zahtevka za plačilo, ki ga predloži Francija, se izplača predplačilo v višini 100 000 EUR.
   2.   Preostali znesek finančnega prispevka Unije se izplača, potem ko Komisija odobri končno poročilo o izvajanju programa, ki ji mora biti v elektronski obliki predloženo najpozneje do 15. marca 2014.
   Navedeno poročilo vsebuje vsaj:
   
               (a)
            
            
               jedrnato tehnično oceno celotnega programa, vključno s stopnjo uresničitve fizičnih in kakovostnih ciljev. Navedena ocena mora povezati cilje iz programa, ki ga je prvotno predstavila Francija, z doseženimi rezultati, izraženimi v smislu pričakovanih rezultatov in korakov opravljenega dela. V njej mora biti opredeljen dosežen napredek in ocenjen takojšnji fitosanitarni in gospodarski učinek doseženih ukrepov, ter
            
         
               (b)
            
            
               finančno poročilo o plačanih izdatkih od 1. januarja 2013 do 31. decembra 2013, razčlenjenih po podprogramih in ukrepih. Temu poročilu se priložijo dokazila o plačilu izdatkov v obliki ustrezne dokumentacije, kot so računi ali potrdila o plačilu.
            
         3.   V zvezi z okvirno razčlenitvijo proračuna iz dela B Priloge lahko Francija do 15 % finančnega prispevka Unije za podprogram prerazporedi med različnimi ukrepi istega podprograma, če skupni znesek upravičenih stroškov, načrtovanih v programu, ni presežen in glavni cilji programa zaradi tega niso ogroženi.
   Francija o kakršnih koli prerazporeditvah obvesti Komisijo.
   Člen 3
   Ta sklep se uporablja od 1. januarja 2013.
   Člen 4
   Ta sklep je naslovljen na Francosko republiko.
   
      V Bruslju, 8. aprila 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 42, 14.2.2006, str. 1.
   
      (2)  UL L 242, 15.9.2007, str. 20.
   
      (3)  UL L 209, 11.8.2005, str. 1.
   
      (4)  UL L 248, 16.9.2002, str. 1.
   
      (5)  UL L 357, 31.12.2002, str. 1.
   
      PRILOGA
      
         PROGRAM IN OKVIRNA RAZČLENITEV PRORAČUNA ZA LETO 2013
      
      DEL A
      
         Program
      
      Program sestavljata dva podprograma:
      
                  1.
               
               
                  Meddepartmajski podprogram:
                  
                              1.
                           
                           
                              Ukrep 1.1: Orodje za določanje prednostnih nalog v zvezi s karantenskimi škodljivci in boleznimi za francoske čezmorske departmaje, s pomočjo katerega se lahko razvrstijo škodljivi organizmi in ustrezne metode za njihovo odkrivanje.
                           
                        
                              2.
                           
                           
                              Ukrep 1.2: Razvoj inovativnih metod za odkrivanje Xanthomonas axonopodis pv. allii, Xanthomonas citri pv. citri in begomovirusov družine Solanaceae.
                           
                        
                              3.
                           
                           
                              Ukrep 1.3: Prilagoditev in potrditev metod odkrivanja škodljivih organizmov za agrume (Candidatus Liberibacter asiaticus, C. L. africanus in C. L. americanus, virus citrus tristeza, lisasta kloroza citrusov, mozaični virus citrusov, virus psoroze citrusov, virus razcapanih listov in sorodni virusi).
                           
                        
            
                  2.
               
               
                  Podprogram za departma Martinik:
                  Ukrep: Vzpostavitev, spodbujanje in zdravstveno varstvo rastlin mreže ekoloških kmetij.
               
            DEL B
      
         Okvirna razčlenitev proračuna (v EUR), z navedbo različnih pričakovanih rezultatov
      
      
                  Podprogrami
               
               
                  Pričakovani rezultati (S: opravljanje storitev, R: raziskave ali študije)
               
               
                  Upravičeni izdatki
               
               
                  Nacionalni finančni prispevek (40 %)
               
               
                  Največji finančni prispevek Unije (60 %)
               
            
                  
                     Meddepartmajski podprogram
                  
               
               
                   
               
            
                  Ukrep 1
               
               
                  Orodje za določanje prednostnih nalog v zvezi s karantenskimi škodljivci in boleznimi za francoske čezmorske departmaje (S)
               
               
                  62 000
               
               
                  24 800
               
               
                  37 200
               
            
                  Ukrep 2
               
               
                  Inovativne metode odkrivanja škodljivih organizmov (R)
               
               
                  120 000
               
               
                  48 000
               
               
                  72 000
               
            
                  Ukrep 3
               
               
                  Metode za odkrivanje škodljivih organizmov za agrume (R)
               
               
                  97 000
               
               
                  38 800
               
               
                  58 200
               
            
                  Seštevek
               
               
                   
               
               
                  279 000
               
               
                  111 600
               
               
                  167 400
               
            
                  
                     Martinik
                  
               
               
                   
               
            
                  Ukrep
               
               
                  Mreža ekoloških kmetij (S)
               
               
                  86 000
               
               
                  34 400
               
               
                  51 600
               
            
                  Seštevek
               
               
                   
               
               
                  86 000
               
               
                  34 400
               
               
                  51 600
               
            
                  Skupaj
               
               
                   
               
               
                  365 000
               
               
                  146 000
               
               
                  219 000